पानी की किल्लत से परेशान लोगों ने खुद जोड़ दिया ट्यूबवेल कनेक्शन
पावरकॉमकी ओर से ट्यूबवेल का कनेक्शन काटे जाने के बाद पानी की किल्लत से परेशान गांव बीनेवाल के लोगों ने सोमवार को खुद कनेक्शन जोड़कर पेयजल सप्लाई शुरू कर दी। वाटर सप्लाई एवं सेनिटेशन विभाग की ओर से पेयजल योजना का 7 करोड़ रुपए का बिल भरने पर पावरकॉम ने कनेक्शन काट दिया था।
सोमवार को गुस्साए गांव के लोगों ने एकत्र हुए और ट्यूबवेल का कनेक्शन जोड़ दिया। नौजवान सभा प्रधान कुलविंदर राणा, सुखदेव सिंह, रोमी, हरिओम, पंच जीत सिंह, दिलाबर सिंह, सीतू पंच, दीपक कुमार, विवेक शर्मा, विशाल, मास्टर तेलू राम, मास्टर सुभाष,राजू पूरी, डा. मनोज, संदीप राणा ने बताया कि प्रशासन कनेक्शन काट कर लोगों को परेशान कर रहा है। इसके साथ ही अन्य गावों में पेयजल योजनाओं के ट्यूबवेलों के बिजली के कनेक्शन लोग जोड़ने की तैयारी में हैं। उधर, बीत में ट्यूबवेलों के कनेक्शनों के काटने से बीत क्षेत्र में पीने के पानी सप्लाई ठप होने के चलते कामरेड गरीब दास बीटन मोहन लाल बीनेवाल ने सुबह गढ़शंकर नंगल रोड पर अड्डा झुगियां में जाम लगाने की घोषणा कर दी। कंडी संघर्ष कमेटी के अध्यक्ष दर्शन सिंह मट्टू ने कहा कि गढ़शंकर सहित पूरे कंडी बीत क्षेत्र में पीने के पानी के ट्यूबवैलों के कनेक्शन काटने के खिलाफ मंगलवार सुबह पॉवरकाम के कार्यकारी अधिकारी के कार्यालय समक्ष प्रदर्शन किया जाएगा।
उन्होंने कहा कि जब तक पीने के पानी की दोबारा सप्लाई शुरू नहीं हो जाती कंडी संघर्ष कमेटी लोगों को साथ लेकर संघर्ष करेगी। अखिल भारतीय ह्यूमन राइट्स आर्गेनाइजेशन के पंजाब के सचिव नरिंद्र पम्मा ने कहा कि पावरकाम के चेयरमैन चौधरी तुगलकी फरमान जारी कर रहे हैं। इससे बिल भरने वाले भी परेशान हैं। उन्होंने चेयरमैन से तुरंत कनेक्शन जोड़ने की अपील भी की।
उन्होंने कहा कि अगर बिजली के कनेक्शन चालू नहीं किए तो मानवाधिकार कमिशन चंडीगढ़ में अखिल भारतीय ह्यूमन राइट्स आर्गेनाइजेशन जाने को मजबूर होगी।
hin_Deva hin_Deva hin_Deva hin_Deva hin_Deva